b"\n_START_ARTICLE_\nBlazno resno slavni\n_START_PARAGRAPH_\nBlazno resno slavni je mladinski roman iz zbirke Blazno resno slovenske pisateljice Dese Muck. Zgodba pripoveduje o lepotah in pasteh snemanja filma, problematiki odvisnosti od slave in zvezdni\xc5\xa1tva, o ljubezni do filma in seveda o nepozabnem prijateljstvu. Skozi o\xc4\x8di najstnika, ki igra glavno vlogo v mladinskem filmu, avtorica prika\xc5\xbee vse sladkosti in pasti igralskega poklica, hkrati pa nas soo\xc4\x8di z zakulisjem in komi\xc4\x8dnimi situacijami, ki spremljajo snemanje filma. Razkriva notranjosti filmske industrije.\n_START_SECTION_\nVsebina\n_START_PARAGRAPH_\nGrega je rde\xc4\x8de-las 13-letni fant, ki je v svojem telesnem razvoju kar malce zaostal. A se mu kljub temu nekega dne nasmehne sre\xc4\x8da in dobi vlogo v novem slovenskem filmu 'Krvava njiva'. Prvi dan v 'Kekec filmu' Gregor spozna soigralce in vseskozi premi\xc5\xa1ljuje o tem, kako njegovo mesto zagotovo ni v filmu. Prvih nekaj scen mu igranje ne gre najbolje, a postaja vse bolj\xc5\xa1i in bolj\xc5\xa1i. Vmes se tudi zaljubi v soigralko, obi\xc5\xa1\xc4\x8de nekaj zabav na katerih si naredi grozno sramoto, poleg vsega pa mu mama sledi na vsakem koraku, a vseeno vztraja. Snemanje filma ve\xc4\x8dkrat prekinejo zaradi sabota\xc5\xbe teroristi\xc4\x8dne skupine '\xc5\xbdrtve slovenskega filma'. Kmalu odkrijejo, da je eden od zaposlenih v 'Kekec filmu' \xc4\x8dlan te skupine._NEWLINE_Glavna igralca filma 'Krvava njiva', Gregor in Veronika, sta povabljena na radijsko oddajo 'Ful \xc5\xbeur', v katero pokli\xc4\x8de \xc4\x8dlan '\xc5\xbdrtev slovenskega filma' in kritizira film 'Krvava njiva'. Nastop v oddaji 'TV mularija' zopet prekine \xc4\x8dlan teroristi\xc4\x8dne skupine in zagrozi z bombo, ki jo bo aktiviral, \xc4\x8de ne bodo upo\xc5\xa1tevali postavljenih zahtev. Po oddaji se izka\xc5\xbee, da bombe sploh ni in da se je nekdo samo \xc5\xa1alil. Izka\xc5\xbee se, da je \xc4\x8dlan '\xc5\xbdrtev slovenskega filma' sam gospod Ferderber (glavni pri snemanju filma), ki je hotel dobiti od zavarovalnice od\xc5\xa1kodnino za film 'Krvava njiva'. Situacija se dobro razre\xc5\xa1i. Ferderber dobi zaslu\xc5\xbeeno kazen, Gregor pa prilo\xc5\xbenost za nov film 'Mrtva brajda'._NEWLINE_Skozi zgodbo najstni\xc5\xa1ki junak ob pomo\xc4\x8di re\xc5\xbeiserja Hijacinta spozna, da je cena za slavo in zvezdni\xc5\xa1tvo v\xc4\x8dasih precej visoka, a da jo je vredno pla\xc4\x8dati, saj je ustvarjanje filma navkljub \xc5\xa1tevilnim zapletom in neprijetnostim \xc5\xa1e zmeraj \xc4\x8darobno. Predvsem pa je pomembno zanj, saj med snemanjem osebnostno dozori in se sprejme v vsej svoji druga\xc4\x8dnosti in enkratnosti."